[{"text_idx": "#000001", "text": "Bydd busnesau bach, yn enwedig, yn gwybod bod creu cynnwys blog o ansawdd yn cymryd amser, a gall fod yn heriol ceisio cadw at amserlen creu cynnwys."}, {"text_idx": "#000002", "text": "Yn ogystal a\u0302 chreu cynnwys bytholwyrdd (cynnwys sy\u2019n aros yn berthnasol ac yn werthfawr am gyfnodau hirach), ffordd arall y gall eich busnes gynhyrchu cynnwys newydd yn gyflym a rhoi hwb i\u2019ch SEO a thraffig eich gwefan yw diweddaru ac ailgyhoeddi blogiadau sydd gennych yn barod."}, {"text_idx": "#000003", "text": "Yn ogystal ag ystyried pam mae hon yn dechneg effeithiol ar gyfer busnesau bach, byddwn ni hefyd yn rhannu chwe darn o gyngor er mwyn eich helpu i fanteisio i\u2019r eithaf ar y dechneg. Mae\u2019n werth nodi, pan fyddwn ni\u2019n so\u0302n am gynnwys yn yr erthygl yma, rydyn ni\u2019n cyfeirio at flogiadau ac erthyglau ar y we."}, {"text_idx": "#000006", "text": "Mae meddwl am syniadau am flogiad, ymchwilio i allweddeiriau, ysgrifennu\u2019r cynnwys, ei uwchlwytho a\u2019i hyrwyddo yn cymryd amser. Mae diweddaru cynnwys rydych chi eisoes wedi\u2019i ysgrifennu yn caniata\u0301u i chi adeiladu ar sylfeini cadarn a gwella ac optimeiddio rhywbeth rydych chi eisoes wedi ymchwilio a threulio amser arno."}, {"text_idx": "#000012", "text": "Er y gallai diweddaru holl gynnwys eich gwefan yn yr hirdymor fod yn syniad da, mae\u2019n werth canolbwyntio eich ymdrechion ar ddiweddaru un blogiad ar y tro. Nid mater o ddewis eich blogiad hynaf yw hynny, mae angen gwneud rhywfaint o waith ymchwil i ddechrau."}, {"text_idx": "#000013", "text": "Yn ddelfrydol, dylech ddiweddaru cynnwys sy\u2019n perfformio\u2019n dda, neu sydd wedi perfformio\u2019n dda yn y gorffennol. Efallai fod y blogiad yn cael traffig rheolaidd neu\u2019n un o\u2019ch blogiadau sydd wedi perfformio\u2019n dda ers tro."}, {"text_idx": "#000016", "text": "Cynnwys sy\u2019n denu lefel uchel o draffig (ond sydd a\u0302 chyfraddau trosi isel)\nCynnwys sydd a\u0302 chyfradd drosi uchel (ond sy\u2019n golygu bod eich traffig yn isel)\nCynnwys sy\u2019n perfformio\u2019n dda (neu sydd wedi perfformio\u2019n dda) o ran ennyn dolenni a diddordeb ar y cyfryngau cymdeithasol\nCynnwys sydd a\u0302 lefel uchel o argraffiadau (ond sydd a\u0302 chyfraddau clicio isel) \u2013 mae Google Search Console yn lle da i ddod o hyd i\u2019r data yma"}, {"text_idx": "#000018", "text": "Weithiau, gall blogiadau berfformio\u2019n dda gydag allweddeiriau na chafodd eu dewis neu eu hystyried ar adeg creu\u2019r blogiad gwreiddiol. Mae\u2019n bosib nad yw eich cynnwys yn targedu allweddair o gwbl. Naill ffordd neu\u2019r llall, fel rhan o\u2019r broses ddiweddaru, mae\u2019n syniad da ailedrych ar eich strategaeth geiriau allweddol a gweld a oes cyfleoedd i wella eich canlyniadau ar gyfer air neu gymal penodol."}, {"text_idx": "#000021", "text": "3. Gwnewch eich blogiad yn fwy gwerthfawr"}, {"text_idx": "#000024", "text": "4. Adolygwch yr alwad i weithredu"}, {"text_idx": "#000026", "text": "5. Ystyriwch brif egwyddorion SEO ar y dudalen"}, {"text_idx": "#000028", "text": "Optimeiddiwch eich tagiau: A yw teitl eich blogiad yn cynnwys eich allweddair? A yw\u2019n llai na 60 nod fel nad yw\u2019n cael ei docio mewn canlyniadau chwilio? A yw\u2019n ddigon apelgar i annog pobl i glicio arno?\nDiweddarwch eich disgrifiad meta: Darnau bach o destun sy\u2019n ymddangos o dan deitlau tudalennau mewn canlyniadau chwilio yw disgrifiadau meta. Mae\u2019n gyfle i chi werthu gwerth eich cynnwys i wella cyfraddau clicio, ac mae\u2019n gyfle arall i gynnwys allweddeiriau.\nOptimeiddiwch eich lluniau: Sicrhewch nad yw eich lluniau\u2019n rhy fawr, bod enw synhwyrol ar y ffeil a bod y tagiau amgen (y testun bach sy\u2019n ymddangos pan fydd rhywun yn dal llygoden ar ben llun) wedi\u2019u llenwi.\nDefnyddiwch dagiau penawdau\u2019n gywir: Yn ddelfrydol, dylai teitl eich blogiad neu dudalen ddefnyddio tag H2 (pennawd 2) a dylai unrhyw is-bennawd ddefnyddio tag H3 (pennawd 3), a dylai unrhyw is-bennawd pellach o fewn rheini ddefnyddio tag H4 (pennawd 4)\nOptimeiddiwch eich penawdau: A yw eich pennawd H1 (teitl eich blog) yn esbonio\u2019n glir beth yw\u2019r cynnwys? A yw\u2019n cynnwys eich allweddair targed? A yw eich blog wedi\u2019i rannu yn ddarnau sy\u2019n hawdd eu darllen gyda phenawdau addas?"}, {"text_idx": "#000030", "text": "Peidiwch a\u0302 bod ofn trin eich blogiad diweddaraf fel un newydd a ffres wrth hyrwyddo. Drwy adnewyddu eich cynnwys ar-lein, rydych chi\u2019n ychwanegu rhywbeth o werth i\u2019ch cynulleidfa, felly mae\u2019n bryd i chi ailgyflwyno\u2019r cynnwys iddyn nhw."}, {"text_idx": "#000034", "text": "Mae manteisio ar gynnwys rydych eisoes wedi treulio amser a rhoi ymdrech yn ei greu a\u2019i hyrwyddo drwy ei adnewyddu yn dacteg dda i fusnesau bach. Nid yn unig gallai helpu i arbed amser ac optimeiddio cynnwys ac ymgyrchoedd sydd eisoes wedi bod yn llwyddiannus, gall gael effaith gadarnhaol ar eich SEO hefyd."}, {"text_idx": "#000037", "text": "11 cyngor ar gyfer creu eich gwefan gyntaf"}, {"text_idx": "#000038", "text": "Hysbysebu eich busnes bach ar-lein"}, {"text_idx": "#000039", "text": "Pa mor hir ddylai fy mlogiau fod a pha mor aml ddylwn i eu postio?"}]